El Fòrum de Participació per la Igualtat de Gènere de Burjassot es reuneix en la Casa de Cultura
2025-07-24

Les associacions que componen el Fòrum de Participació per la Igualtat de Gènere de Burjassot, junt amb Espai Dona, el servei integral d’atenció a la dona de l’Ajuntament de Burjassot, va a celebrar dijous que ve 1 d’octubre una nova reunió. En aquesta ocasió serà en la Casa de Cultura a partir de les 18 hores.

El Fòrum començarà amb la presentació a les entitats presents de les regidores responsables tant de l’àrea de Polítiques d’Igualtat de l’Ajuntament de Burjassot, Mª Carmen Hortelano, com de la responsable d’Espai Dona, Estefanía Ballesteros, per a, posteriorment, exposar la informació a tractar en el fòrum i relativa a les activitats a desenvolupar en l’últim trimestre de l’any.

Així, s’informarà de les Jornades Jurídiques sobre custòdia compartida de menors, que tindran lloc els pròxims 15 i 22 d’octubre en la Casa de Cultura, la programació de les accions commemoratives del Dia Internacional contra la Violència de Gènere, en el mes de novembre, la campanya prevista per a Nadal, Els joguets no tenen sexe, i se’ls mostrarà el manifest reivindicatiu preparat per al 25 de novembre.

A més, es parlarà de la situació de les associacions pertanyents al fòrum, que podran plantejar també als tècnics presents aquells dubtes o preguntes que els sorgisquen.